Mikään ei voita itse kasvatetun popcornin makua! Maissin kasvattaminen onnistuu Suomessakin kasvimaalla lämpimänä kesänä. Kuivatuista paukkumaissinjyvistä voi paukutella popcornia pitkin talvea.

Paukkumaissia voi kasvattaa ruokakaupan popcornjyvistä. Kylvä siemenet huti-toukokuussa kasvumultaan parin sentin syvyyteen, jokainen siemen omaan ruukkuunsa tai maitotölkkiinsä. Painele sormin mullan pinta hieman tiiviiksi. Noin viikon kuluttua kylvöstä maissin versot nousevat näkyviin.

Kun yöpakkasista ei ole enää vaaraa, siirrä taimet kkasvimaalle. Istuta taiimet multapaakkuja juurten ympäriltä hajottamatta esimerkiksi neliön muotoiselle alueelle. Maissit tulee istuttaa toistensa lähelle, koska ne tarvitsevat tuulipöllytykset hedelmöittyäkseen ja muodostaakseen tähkiä.

Sitten tarvitaan enää sadetanssi maissijumalille, niin voit jäädä odottamaan syksyn satoa. Paukkumaissia viljellään ja kasvatetaan samalla tavoin kuin muitakin maissilajikkeita, mutta se kypsyy yleensä nopeammin ja vaatii vähemmän tilaa, koska sen varsi ja tähkät ovat lyhyitä.

Sadonkorjuun jälkeen maissintähkistä kuoritaan suojuslehdet ja tähkiä kuivatetaan esimerkiksi säkissä. Kuivatusaika selviää kokeilemalla popcornin tekemistä muutamasta jyvästä. Kun kosteusprosentti on sopiva, jyvät voi varastoida ilmatiiviseen astiaan.

Paukkumaissin kasvattamisessa voi kokeilla myös intiaanien perinteistä ***kolmen sisaruksen menetelmää***. Kolme sisarusta, maissi, ruusupavut ja kesäkurpitsat, muodostivat intiaanien ruokavalion perustan. **Niitä kasvatetaan vierekkäin seuraavalla tavalla: Kaiva maahan kalanperkeitä tai kompostimultaa lannoitteeksi ja tee päälle pari metriä leveä kumpu, johon istutat rinkiin kuusi maissin siementä. Kun maissi on itänyt, istuta maissien väleihin tusina pavuunsiementä, ja viikko papujen itämisen jälkeen puoli tusinaa kesäkurpitsan siementä.**